
Editoryal grupo sa bansa. 
Marami nang ulat ng tuwirang paglahok ng mga 
Ibasura ang VFA pwersang Amerikano sa iba't ibang operasyong kom- 
bat sa Mindanao. Kabilang dito ang paglahok ng mga 
sundalong Amerikano sa mga operasyon ng AFP, hindi 


at iba pa ng di pa ntay lamang laban sa mga pwersang Moro, kundi laban na 


rin sa Bagong Hukbong Bayan (BHB). Nang patindihin 

na kasu nd ua n ng 10th ID ng Philippine Army ang operasyong militar 

laban sa mga rebolusyonaryong base ng BHB sa 

anibagong dagok sa pambansang soberanya ang Southern Mindanao noong kalagitnaan ng 2008, apat 

P pagbabasura kamakailan ng Korte Suprema sa na tropang Amerikano ang naiulat na kasama sa tacti- 

petisyon ng ilang patriyotikong personalidad na 
pawalambisa ang Visiting Forces Agreement (VFA). 

Ang pagkatig na ito ng hukuman sa umano'y liga- 
lidad ng VFA ay nagsisilbing basbas sa umiigting na 
interbensyong militar ng US sa bansa. Dahil dito, asa- 
hang lalong magiging walang pakundangan ang dati 
nang walang kaabug-abog na paglapastangan ng im- 
peryalismong US sa soberanya ng Pilipinas. 

Malaon nang itinuturing ng US na isa nilang ma- 
laking base militar ang buong Pilipinas. Ito ay dahil 
pinahihintulutan sila ng VFA na libreng maglabas- 
masok sa alinmang bahagi ng kapuluan. Sa pa- 
mamagitan ng tinataguriang joint military 
exercises, na ilang ulit at sunud-sunod 
na isinasagawa taun-taon, naga- 
gawa ng US na panatilihin 
ang permanenteng presen- 
sya ng mga pwersang 
militar nito sa Pilipi- 9 
nas. 

Taliwas sa Konstitusyong 1987 ng reaksyunaryong 
gubyerno ng Pilipinas, dumadaong ang mga barkong 
militar ng US na may dalang armas nukleyar. Nagsasa- 
gawa sila ng mga operasyong paniktik, nagbibigay ng H: 
teknikal at iba pang ayuda sa reaksyunaryong " 
AFP at lumalahok mismo sa mga opera- P: 
syong kombat laban sa mga rebolusyo- s 
naryong pwersa at iba pang armadong 

cal command post ng mga nag-oo- 
perasyong pwersa ng AFP sa Com- 
postela Valley. Gamit ang mga ma- 
kabagong kasangkapan, nagbigay 
sila ng teknikal na paniktik para 
magabayan ang maniobra sa kom- 
bat ng mga papet na pwersang mi- 
litar. 

Masinsing pagrerekorida at pa- 
niniktik ang isinasagawa ng mga 
tropang Amerikano at ng papet na 
hukbo sa paligid ng kampo ng AFP 
na pinagdarausan ng pinagsanib na 
pagsasanay-militar ng US at Philip- 
pine Army ngayon sa Panay, lalu- 
pa't malakas ang paglaban ng ma- 
mamayang Tumanduk na inagawan 
ng lupang sinasaklaw ng kampo. 

Gayundin, sa Bicol, ilang sun- 
dalong Amerikano ang nakitang lu- 
malahok sa mga operasyon ng AFP 
sa iba't ibang bayan doon upang 
“hawanin” ang lugar para sa pag- 
dating ng mas marami pang pwer- 
sang Amerikanong lalahok sa Bali- 
katan na isasagawa roon sa dara- 
ting na Abril. 

Ang VFA ay isa lamang sa mara- 
mi nang di pantay na mga kasun- 
duan sa pagitan ng papet na gub- 
yerno at ng amo nito. Sa kasulatan 
nito ay may pantay umanong kara- 
patan ang magkabilang panig, pero 


sa katunayan ay kiling sa US at 
mga tropang militar nito. Hindi 
kailanman maaaring magkaroon ng 
pantay na kasunduan sa pagitan ng 
amo at kanyang tuta. 

Napakarami nang kaso ng kri- 
men at pang-aabuso ng mga tau- 
hang militar ng US sa bansa na 
hindi nabibigyan ng hustisya dahil 
hindi ipinatilalim ng US ang mga 
pwersa nito sa mga batas at prose- 
song hudisyal ng Pilipinas. 

Ang paggahasa ni US Lance 
Corporal Daniel Smith sa isang Pili- 
pina noong 2005 ay isa lamang sa 
libu-libong krimen nitong nakali- 
pas na mga dekada na pinagtatak- 
pan ng mga awtoridad ng US kakut- 
saba ang papet na rehimen. Kabi- 
lang dito ang mga kasong pagpatay 
ng mga tropang Amerikano sa mga 
sibilyang Pilipino. Walang pinana- 
gutan ang gubyerno ng US sa mga 
ito at ang mga kriminal ay agarang 
naitatakas pabalik sa US. 

Si Smith, na kaisa-isang naha- 
tulang nagkasala at nasentensya- 
han ng isang korte sa Pilipinas, ay 
sikretong itinakas patungong US 
Embassy sa kalagitnaan ng gabi 
noong katapusan ng 2006. Mis- 
mong mga punong upisyal ng gabi- 
nete ni ang nagpuslit sa kanya pa- 


ra maiwasang makulong siya sa bi- 
langguan sa Pilipinas. 

Iniatas ng korte na idaan sa pa- 
nibagong negosasyon sa pagitan 
ng embahada ng US at Department 
of Foreign Affairs ng papet na gub- 
yerno ang pagbabalik kay Smith sa 
bilangguang nasa ilalim ng huris- 
diksyon ng Pilipinas. Subalit dahil 
walang intensyon ang US na isuko 
at hayaang makulong sa Pilipinas 
si Smith, asahang walang patutu- 
nguhan ang gayong negosasyon, 
lalupa't wala rin namang determi- 
nasyon o kapangyarihan ang tu- 
tang gubyerno ni Gloria Arroyo na 
igiit ang soberanya at karapatan ng 
Pilipinas. 

Kung may sundalo namang Pili- 
pinong maaakusahan ng krimen sa 
US, siya ay makukulong sa bilang- 
guang nasa hurisdiksyon ng gub- 
yernong US. Ito ang nakasaad sa 
nabunyag kamakailang lihim na ka- 
rugtong na kasunduang tinataguri- 
ang "VFA 2." 

Kahit lantad na lantad ang pa- 
giging makaisang-panig ng VFA, 
katawa-tawang ipinaggigiitan ng 
papet na gubyerno na dahil isa 
umano itong tratado, hindi ito ma- 
aaring makaisang-panig na ibasura. 
Ang totoo'y makaisang-panig lang 
naman itong ipinasa ng Senado ng 
Pilipinas. Dahil di ito kailanman 


Nilalaman ipinasa ng Senado ng US, hindi ito 
itinuturing ng US na totoong trata- 
do. 

Ang VFA ay pinakahuli lamang 
sa mahabang listahan na ng mga di 
pantay na kasunduang yumuyurak 
sa soberanya ng Pilipinas at nagpa- 
patibay sa pang-aalipin ng US sa 
bansa, tulad ng Mutual Defense 
Treaty na may layong panatilihin 
ang dominasyon ng US sa bansa at 
sa rehiyon ng Asia-Pacific. Narara- 
pat lamang na tuligsain at ibasura 
ito at lahat ng iba pang di pantay, 
antinasyunal at mapang-aping ka- 
sunduan sa pagitan ng imperyalis- 
mong US at papet na gubyerno ng 
Pilipinas. ABI 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Milyong kliyente ng pre-need, 


di nababayaran 


Inc. na naghihingalo ngayon at hirap makapagbayad ng mga ob- 


Kano nan ng Philippine Federation of Pre-need Plans Companies 


ligasyon nila sa mga kliyente ang mga kumpanyang pre-need da- 
hil sa lumalalang krisis pampinansya sa daigdig at sa bansa. Ito ang ibi- 
nahagi ni Atty. Juan Miguel Vasquez sa pagdinig ng Senado noong pa- 
ngalawang linggo ng Pebrero kaugnay ng mga kumpanyang pre-need. 


Tinatayang mahigit P46 bilyon 
na (70% ng pananagutan nila) ang 
kabuuang halaga ng pondong di na 
nababayaran ng mga kumpanyang 
pre-need sa mga dapat nang baya- 
ran sa mga kliyente. Karamihan ng 
bumibili ng mga planong pre-need 
para sa edukasyon ng mga anak ay 
mga propesyunal, ordinaryong em- 
pleyado at migranteng manggaga- 
wa na sa ganitong paraan na la- 
mang umaasang makapagpapaaral 
ng kanilang mga anak. Mahigit 
isang milyong kliyente ng nangalu- 
ging mga kumpanyang pre-need 
ang namemeligrong hindi na maka- 
pagpaaral ng kanilang mga anak 
dahil maaantala o di kaya'y tuluyan 
nang hindi mababayaran ng mga 
kumpanya ang walang tigil ding tu- 
mataas na matrikula. 

Nag-umpisang maghingalo ang 
mga kumpanyang pre-need noon 
pang 1992 nang simulan ang dere- 
gulasyon ng matrikula sa lahat ng 
antas ng eskwelahan. Dahil sa 
taun-taong pagsirit ng matrikula, 
mula noon ay nahirapan nang ma- 
bayaran ng mga kumpanyang pre- 
need ang buong pananagutan nila 
sa mga kliyente. Sa kabila nito ay 
patuloy pa ring nagbenta ng mga 
pre-need plan para sa edukasyon 
ang mga kumpanya sa seguro kahit 
nahihirapan na silang bayaran ang 
nagtataasang matrikula. Nilimita- 
han na lamang nila ang bilang ng 
mga binabayarang kliyente. Dahil 
dito, nawalan na ng tiwala ang 
mga bumibili ng mga planong pre- 
need kaya malaki ang nabawas sa 
mga kliyente nito. Nitong nakara- 

ang taon, dumausdos nang P4 bil- 
yon ang benta ng mga kumpanyang 
pre-need. 

Lalong naging matindi ang ta- 
ma ngayon sa mga kumpanyang 
pre-need bunsod ng pagragasa ng 
pandaigdigang krisis pampinansya. 
Malaking bahagi ng mga 7... 
puhunan nila ay lub- si 
hang nanganganib da- 
hil sa pagbagsak ng # 
malalaking bangko at 
kumpanya sa pinanysa 
sa US at ibang bansa at 
pagdausdos muli ng 
mga  pampinansyang 
instrumentong pi- p 
naglagyan nila ng 
mga pondo nila. 
Apat na kumpan- 
yang pre-need 
ang tuluyan nang nagsara at 
siyam pa ang matamang sinu- 
subaybayan ng Securities and 
Exchange Commission (SEC) da- 
hil sa kawalan na ng sapat na 
pondong pambayad sa mga 
kliyente. Ang pinakamalaking kum- 
panyang pre-need sa bansa, ang 
Philamlife, ay nanganganib na bu- 
magsak na rin at hinahanapan ng 
makasasalba dahil sa lubhang pag- 
kalugi ng may-ari nitong American 
International Group (AIG), ang pi- 
nakalamaking kumpanya sa seguro 
sa buong mundo. Umabot na sa bi- 
ngit ng pagkabangkrap ang AIG ka- 
ya sinalba na lamang ito ng gub- 
yerno ng US. 

Laganap din ang mga anomalya 
at pang-aabuso ng mga kumpan- 
yang pre-need sa paggamit ng mga 


pondo ng mga kliyente nila. Hindi 
mahigpit ang regulasyon sa mga 
kumpanya sa seguro at pre-need, 
maliban sa alituntunin ng SEC na 
hindi dapat lumampas sa 25% ng 
pondo ng mga kliyente ang ipinu- 
puhunan nila sa iba't ibang nego- 
syo. Karamihan ng mga kumpan- 
yang pre-need ay walang pakunda- 
ngang lumalabag dito. Sa kabuuan, 
mahigit 65% ng pondo ng mga kli- 
yente ang ipinuhunan ng mga kum- 
panyang pre-need sa mga alanga- 
ning instrumento sa pinansya--ka- 
bilang na ang mga nangangalugi at 
nagbabagsakan ngayon dahil sa 
pandaigdigang krisis pampinan- 
sya—at iba pang negosyong na- 
bangkrap na. 

Samantala, habang wina- 
yg waldas ang pondong inilagak 
ng mga kliyente, napaka- 
rangya naman ng bu- 
hay ng mga may-ari 
ng mga kumpan- 
yang pre-need. 
| Nabunyag kama- 
kailan na si Cel- 
so de los Ange- 
'/ les, may-ari ng 
Legacy Group, na 
nagpapatakbo ng 
tatlong maanomalyang 
kumpanyang pre- 
” need, ay may ma- 
lalaking mansyon 
sa Ayala Alabang 
at Cebu, yate at di bababa sa li- 
mang mamahaling sasakyan na 
umaabot sa P10.4 milyon ang ha- 
laga. 

Maliban sa imbestigasyon ng 
Senado, ang tanging nagagawa pa 
lamang ng gubyerno sa pamamagi- 
tan ng SEC ay obligahin ang mga 
kumpanyang pre-need na magdag- 
dag ng puhunan. Binigyan sila ng 
hanggang kalagitnaan ng Abril pa- 
ra maghapag ng mga panukala ni- 
la. Pinag-aaralan pa raw ng mga 
kumpanya kung kakayanin pa ni- 
lang gawin ito o kaya'y magsasara 
na lamang. ABI 


3 


Paghahari ng mga heneral 


dong heneral at upisyal ng militar at pulis ang itinatalaga ni Glo- 


K apalit ng kanilang patuloy na katapatan, dumaraming mga retira- 


ria Arroyo sa kanyang gabinete at iba pang ahensyang sibilyan. 
Inaasahan ni Arroyo na mananatiling tikom ang bibig ng mga upisyal na 
ito tungkol sa mga anomalya, pasistang krimen at pandaraya sa eleksyon 
kung saan sila ang nagsilbing pangunahing opereytor ni Arroyo. 


Ito ay mahigpit na tinutulan ng 
iba't ibang mga progresibong orga- 
nisasyon at ng iba pang oposisyu- 
nista. Nangangamba sila na ang 
mga itinatalagang dating upisyal 
militar na ito ay gagamitin ni Arro- 
yo sa pagkokonsolida ng kanyang 
pagkapit sa poder. Naniniwala si- 
lang bahagi rin ito ng pagpapatin- 
di ng mga pasistang hakbangin la- 
ban sa mamamayan. Naihahambing 
nila ang mga hakbang na ito sa 
mga hakbangin noon ni Marcos ba- 
go niya ideklara ang batas militar. 

Ang mga itinalaga ni Arroyo ay 
yaong pinakatapat sa kanya at gu- 
mampan ng susing papel sa kan- 
yang paghahari. 

Patuloy na nagsisilbing Execu- 
tive Secretary si Eduardo Ermita. 
Itinalagang hepe ng Presidential 
Management Staff si Hermogenes 
Esperon. Si Avelino Razon naman 
ay hinirang na Presidential Adviser 


on the Peace Process. 

Sa kabila ng maraming reklamo 
sa kanyang trabaho, patuloy na na- 
nanatiling pinuno ng Department 
of Energy si Angelo Reyes. Nanana- 
tili ring pinuno ng iba't ibang 
ahensya ng gubyerno ang sumusu- 
nod: Hermogenes Ebdane (Depart- 
ment of Public Works and High- 
ways), Leandro Mendoza (Depart- 
ment of Transportation and Com- 
munication) at Arturo Lomibao 
(Land Transportation Office). Hini- 
rang kamakailan si Tirso Danga, na 
kasabwat sa “Hello Garci Scandal” 
noong 2005, bilang tagapangulo 
ng National Printing Office (NPO). 
Ang paghirang kay Danga ay pina- 
niniwalaang may kinalaman sa ga- 
gampanang papel ng NPO sa pag- 
iimprenta ng mga balotang gaga- 
mitin sa pandaraya sa eleksyon sa 
2010. 

Para maipwesto ang iba pang 
tapat na mga upisyal, lumikha si 
Arroyo ng bagong mga upisina o 
katungkulan. Itinalaga si Pedro Ca- 
buay Jr. bilang deputy secretary for 
counter-insurgency ng National Se- 
curity Council. Itinalagang tagapa- 
yong militar si Arturo Carillo ha- 
bang si Orlando Macaspac naman 
ay adviser on police affairs. Itinala- 
ga naman si Honesto Isleta bilang 
presidential assistant on strategic 
information at Ernesto Carolina bi- 
lang undersecretary ng 
Department of National 

Defense. 

Ilan naman sa mga 
kinatawan o mga em- 
bahador sa iba't ibang 

bansa ay binigyan ng 
pabuya ni Arroyo tulad ni- 


na Ernesto de Leon na embahador 
sa Australia: Efren Abu, special en- 
voy ng Brunei-Indonesia-Malaysia- 
Philippines-East ASEAN Growth 
Area: Roy Cimatu, special envoy sa 
Middle East: Generoso Senga, em- 
bahador sa Iran, Vidal Querol, em- 
bahador sa Indonesia, at Benjamin 
Defensor, ambassador-at-large for 
counter terrorism. 

Samantala, isiningit din ni Ar- 
royo sa iba't ibang ahensya at ko- 
misyon ang mga alipures niyang 
heneral at upisyal tulad nina Thel- 
mo Cunanan, tagapangulo ng So- 
cial Security System: Oscar Calde- 
ron, direktor ng Bureau of Correc- 
tions; Narciso Abaya bilang direk- 
tor ng Bases Conversion Develop- 
ment Authority: Edgardo Espinosa, 
managing director ng Manila Eco- 
nomic and Cultural Authority, Pro- 
seso Maligalig, pinuno ng Bataan 
Shipyard: Roberto Lastimoso, di- 
rektor ng Metro Rail Transit Corp.: 
Reynaldo Berroya, general manager 
ng Metro Rail Transit Corp.: Thomp- 
son Lantion, tagapagsalita at taga- 
pangulo ng LTFRB; Enrique Galang, 
executive director ng Bureau of Im- 
migration, Angel Atutubo, general 
manager on security services ng Ma- 
nila International Airport Author- 
ity, Glenn Rabonza, direktor ng Of- 
fice of Civil Defense: Abraham Abe- 
samis, hepe ng National Telecom- 
munications Commission, Edgardo 
Aglipay, pinuno ng Philippine Re- 
tirement Agency: Florencio Fianza, 
pinuno ng Philippine Racing Com- 
mission, at Dionisio Santiago, hepe 
ng Philippine Drug Enforcement 
Agency. 

Pinoproblema ni Arroyo kung 
saan itatalaga si Jovito Palparan. 
Marami ang tutol sa pagtatalaga 
kay Palparan dahil sa kanyang du- 
guang rekord sa paglabag sa kara- 
patang-tao. Kamakailan, nabanggit 
ang balak na italaga si Palparan bi- 
lang pinuno ng Philippine Drug 
Enforcement Agency o kaya ng 
Dangerous Drugs Board. [AB 

Pagsusuko ng pambansang 
teritoryo sa China 


China. Ang panukalang batas na ito, na nagtatakda ng hangganan 


P sino. ana? ng 2009 Baseline Bill ang teritoryo ng Pilipinas sa 


ng teritoryo ng Pilipinas, ay inaprubahan noong Pebrero 18 ng Se- 
nado at Kongreso sa tulak ng Malacafang. Pirma na lamang ni Gloria Ar- 
royo ang kulang para maging ganap na batas ito. 


Nakasaad sa panukalang batas 
na iginigiit pa rin ng Pilipinas ang 
soberanya nito sa Kalayaan Islands 
at Scarborough Shoals, pero kasa- 
bay nito'y binabansagang “regime 
of islands” na lamang ang naturang 
teritoryo--bilang pagkilala na 
mayroong iba pang mga bansang 
umaangkin sa bahagi o kabuuan ni- 
to. Pinahina nang husto ng bagong 
baselines (depinisyon ng mga 
hangganan) ng Pilipinas ang pag- 
gigiit ng karapatan nito sa natu- 
rang teritoryo. Sa katunayan ay isi- 
nusuko na ng Pilipinas ang eksklu- 
sibong karapatan nito sa Kalayaan 
Islands (Spratlys sa internasyunal 
na katawagan) at karatig na Scar- 
borough Shoals. 

Bukod sa Pilipinas, inaangkin 
din ng China, Vietnam, Malaysia at 
Brunei ang ilang bahagi o kabuuan 
ng Kalayaan Islands. Ang China ang 
siyang pinakamagiit sa iba pang 
umaangkin sa naturang teritoryo. 

Ang pagsuko ng rehimeng Arro- 
yo sa Kalayaan at Scarborough 
Shoals ay ginawa kapalit ng mga 
pabuyang tinatamasa nina Gloria at 
Mike Arroyo mula sa malalaking ko- 
rap na burukrata at kumprador sa 
China. Kabayaran nila ito mula sa 
China kapalit ng milyun-milyong 
dolyar na suhol at kurakot na naka- 
mal ng mag-asawang Arroyo at mga 
alipures nila mula sa matatabang 
kontrata, kabilang ang maanomal- 
yang proyektong NBN-ZTE, North 
Rail at South Rail, Cyber-educa- 
tion, kontratang pagmimina sa Mo- 
unt Diwalwal at iba pa. Mula nang 
pasukin ni Gloria Arroyo ang sang- 
katutak na maaanomalyang kontra- 

tang ito, itinutulak na niya ang 
pagtatanggal ng Kalayaan Islands 
at Scarborough Shoals mula sa tak- 
dang teritoryo ng Pilipinas upang 
bigyang-daan ang pag-angkin ng 
gubyernong Chinese sa mga islang 
ito. 

Bahagi ng mga hakbangin ni 
Arroyo sa pagsusuko ng soberanya 
ng Pilipinas sa Spratlys at Scarbo- 
rough Shoals ang pagpirma ng Pili- 
pinas at China noong 2004 sa Joint 
Marine Seismic Undertaking (JM- 
SU). Ang kasunduan ay nagpapa- 
hintulot sa China na magsagawa ng 
ekslusibong eksplorasyon at pa- 
ngangalap ng datos sa Spratlys 
mismo at sa paligid nito. Matapos 
ang kanilang pag-aaral noong hu- 
ling bahagi ng 2005, tinaya ng Ge- 
ology and Mineral Resources Minis- 
try ng China na ang Spratlys ay 
mayroong reser- 
bang langis at na- 
tural gas na 17.7 
bilyong tonelada-- 
mas malaki sa re- 
serbang langis ng 
Kuwait, na kiniki- 
lalang may ikaapat 
na pinakamalaking 
reserbang langis sa 
buong mundo. Wa- 
lang ibinahagi ang 
China sa Pilipinas 
sa mga imporma- 
syong nakalap nito 
mula sa JMSU. 

Ang bagong 
panukalang base- 
lines ng rehimeng 
Arroyo ay mas ma- 
kitid kaysa sa mga 


dati nang naisabatas na depinisyon 
ng teritoryo ng bansa sa ilalim ng 
Republic Act 3046 (1961) na ina- 
myendahan ng Republic Act 5446 
(1968). Dati'y saklaw ng teritoryo 
ng Pilipinas ang buong karagatan 
at mga isla sa loob ng 200 nautical 
miles (katumbas ng 370 kilometro) 
sa paligid nito, na itinuturing na 
eksklusibong sonang pang-eko- 
nomya ng bansa, gayundin ang iba 
pang bahagi ng teritoryo ng Pilipi- 
nas na itinakda ng lahat ng mga in- 
ternasyunal na tratado mula 1898. 
Kabilang na rito ang Kalayaan Is- 
lands, na 25 kilometro lamang ang 
layo sa kanlurang dulong bahagi ng 
Palawan. 

Lumaki ang interes sa Spratlys 
matapos makatuklas dito ng natu- 
ral gas ang Pilipinas noong 1976. 
Sa ngayon ay dito nagmumula ang 
15% ng kabuuang kinokonsumong 
langis sa bansa. Maraming deposi- 
tong langis, mineral at iba pang li- 
kas na yaman ang Spratlys at kara- 
gatan sa paligid nito. Sa pagsuko 
ng Pilipinas ng karapatan nito sa 
Spratlys, nanganganib na ring ma- 
wala ang kaparatan ng mamama- 
yang Pilipinong makinabang sa 
mga likas na yaman doon. ABI 

12 sundalo, patay sa ambus sa Sorsogon 


Ee e sundalo ang napatay nang tamba- 
ngan sila ng mga gerilya ng Celso Minguez Com- 
mand ng BHB (CMC-BHB) sa Barangay Batang, Irosin, 
Sorsogon nitong Pebrero 15. Walang anumang kaswal- 
ti sa panig ng BHB. Ang mga napatay ay bahagi ng 
isang platun ng Scout Rangers at apat na sundalong 
Amerikano na nagsasagawa ng clearing operations sa 
mga liblib na barangay ng Juban at Irosin. 

Bukod sa mga napatay, walo rin ang nasugatan at 
isinakay sa dalawang helikopter. Karamihan sa mga 
kaswalti dulot ng command-detonated explosives. Ap- 
at namang sundalo ang tumalilis sa labanan at nagta- 
go sa isang bahay sa sentro ng Barangay Batang. 

Ayon kay Ka Gregorio Bañares, tagapagsalita ng 


NDF-Bicol, ang naturang ambus ay sagot ng CMC-BHB 
sa panawagan ng mamamayan na ubos-kayang laba- 
nan ang militarisasyon sa kanayunan sa balangkas ng 
OBL2 at tutulan ang ilulunsad na Balikatan sa Kabiku- 
lan at sa buong bansa. 

Humingi naman ng paumanhin ang CMC-BHB sa 
mga pasahero, motorista, drayber at konduktor dahil 
sa idinulot na matinding abala sa kanilang byahe at 
epekto sa hanapbuhay gayundin sa taumbaryo, sa 
pagputol ng kahoy na ginawang harang sa kalsada. 
Anang CMC-BHB, layunin nitong tiyakin ang kaligta- 
san ng mga sibilyan at maiiwas sila sa crossfire at iba 
pang peligro kaugnay ng mga taktikal na opensiba ng 
BHB. 


Detatsment ng CAFGU, sinalakay 


alawang tropa ng Philippine 

Army at anim na elemento ng 
CAFGU ang napatay nang salaka- 
yin ng isang tim ng Bagong Huk- 
bong Bayan (BHB) ang detats- 
ment nito sa Barangay Poot, Pan- 
dan, Catanduanes noong Enero 22. 


Walong tropa ng CAFGU naman 
ang nasugatan. 

Ang pagsalakay ay parusa para 
sa mahabang listahan ng mga 
abuso ng militar sa naturang de- 
tatsment, ayon sa BHB-Catandua- 
nes. 


Sundalo, patay sa harasment ng BHB 


] sundalo ng commando unit 
ng 47th IB ang napatay sa ak- 
syong harasment na inilunsad ng 
isang iskwad ng Jose Percival Es- 
tocada Jr. Command ng Bagong 
Hukbong Bayan (BHB) sa Baran- 
gay Aglinab, Tapaz, Capiz noong 
Enero 25. Tinangkang pagtakpan 
ng pamunuan ng 3rd ID ng Philip- 
pine Army ang pangyayari ngunit 
napilitan ding aminin ito dahil di 
iilang residente ang nakakita sa 
kanilang kaswalti. Gayunman, si- 
nabi ng militar na dehado umano 
ang BHB sa nangyaring labanan. 
Noong umagang iyon, hindi 
namalayan ng mga sundalo na na- 
kalapit na pala ang mga Pulang 
mandirigma. Mahimbing silang na- 
tutulog sa isang lugar sa Barangay 
Aglinab. Mga 15 metro ang layo 

ng mga Pulang mandirigma sa na- 
tutulog na mga pasista nang pa- 
putukan nila ang mga ito bandang 
alas-6 ng umaga. Ilang minuto pa 
ang nakalipas at nakaatras na ang 
mga gerilya bago makaganti ng 
mga putok ang nagulantang na 
mga “piling” tropa ng militar. 
Pangalawang pagkakataon 
itong napinsalaan ng BHB ang 
commando unit ng 47th IB. No- 
ong Nobyembre 29, ang grupong 
ito ay inambus ng BHB sa pagitan 
ng Barangay Masaroy, Calinog, Ilo- 
ilo at Barangay Buri, Tapaz, Capiz. 
Tatlo ang namatay at isa ang na- 
sugatan sa kaaway. Itinago nila 
ang kanilang mga kaswalti ngunit 
maraming taumbaryo ang nakakita 
nang ipuslit nila ang mga ito pa- 
tungo sa kanilang hedkwarters. 


Asyenda ni 
Danding, nireyd 


inalakay ng isang yunit ng 

BHB sa ilalim ng Leonardo Pa- 
naligan Command-Central Negros 
ang isang asyenda ng malaking 
burgesya-kumprador at pangino- 
ong maylupa na si Eduardo “Dan- 
ding” Cojuangco Jr. sa Barangay 
Tooy, Himamaylan (City noong 
Pebrero 8. Kinumpiska nito ang 
dalawang shotgun at tatlong pis- 
tola ng mga armadong bantay ng 
Hacienda Nieva, pati na ang ilang 
kagamitang pamproduksyon at si- 
nira ang ilang malalaking maki- 
narya. 

Ayon kay Ka Frank Fernandez, 
tagapagsalita ng NDF-Negros, ang 
armadong aksyong ito ng BHB ay 
bahagi ng inilulunsad na rebolu- 
syong agraryo sa Negros para ma- 
ipamahagi nang libre ng rebolu- 
syonaryong kilusan sa mga mag- 
sasaka at manggagawang bukid 
ang biyaya ng 5,000 ektaryang lu- 
pang agrikultural ng pamilyang 
Cojuangco. Si Danding Cojuangco 
ay isa sa mga pinakamalalapit na 
kroni ng noo'y diktador na si Fer- 
dinand Marcos. Masugid siyang 
alyado ng pamilyang Arroyo. 


ANG BAYAN Pebrero 21, 2009 


Limang dekadang 
paglilingkod 
sa sambayanan 


pinagdiwang ng pamilya, mga kaibi- 

gan, kasama at ng buong rebolusyo- 
naryong kilusan ang limang dekadang 
paglilingkod ni Kasamang Jose Maria 
"Ka Joema" Sison sa okasyon ng kan- 
yang ika-70 araw ng kapanganakan no- 
ong Pebrero 8. 

Sa Nassau Church sa Amsterdam, 
The Netherlands, nagdaos ng isang araw 
na pagdiriwang ang mga kaibigan at ka- 
samang nakadistyero roon. Tampok sa 
pagdiriwang ang isang pangkulturang 
pagtatanghal na nagpakita ng limang 
dekadang pagkilos ni Ka Joema at ang 
kanyang naging mga kontribusyon sa 
pagsusulong ng rebolusyon sa Pilipinas 
at sa daigdig nitong nakaraang mahigit 
nang 50 taon. 

Noong Pebrero 19, inilunsad ang 
kanyang librong Selected Writings of Jo- 
se Maria Sison sa University of the Phil- 
ippines sa Quezon City. Ang unang ba- 
hagi ng libro ay tungkol sa hustisya, 
sosyalismo at kapayapaan habang ang 
ikalawang bahagi ay tungkol sa demo- 
krasya at sosyalismo laban sa imperya- 
listang globalisasyon. Nagbibigay ang 
libro ng matatag na rebolusyonaryong 
pananaw sa gitna ng lumalalang krisis 
sa buong mundo. [AB] 

MGA ULAT KORESPONSAL FX 
Presyo ng palay, napataas 
ng mga magsasaka 


atagumpay na naigiit ng mga magsasaka sa Igbaras, Ilo- 
M: ang pagtaas ng presyo ng kanilang produktong palay 

noong anihan ng Setyembre-Oktubre 2008. Napataas ni- 
la nang hanggang P15 kada kilo ang presyo ng primera klaseng 
palay, mula sa dating P13 kada kilo. Umaabot sa 50 pamilyang 
magsasaka ang nabiyayaan sa pagtaas na ito. Mahigit 100 sako 
ang ibinenta ng mga magsasaka roon. 

Mula pa noong dekada 1980, karaniwa'y napapako ang pres- 
yo sa P6-7 kada kilo ng di pa gaanong tuyong palay at P8-9 ka- 
da kilo ng tuyong palay. Tuwing tagsalat (mula Hunyo hang- 
gang Agosto) naman, kung kailan ubos na ang palay na pang- 
konsumo ng mga magsasaka pero hindi pa naaani ang kanilang 
mga tanim, napipilitan ang mga magsasaka na bumili ng palay 
sa halagang P12-13 kada kilo. Umaabot sa mahigit 100% ang 
tubo ng mga mapagsamantalang negosyante. Ang segunda kla- 
seng bigas naman ay nagkakahalaga ng P800 at ang super white 
ay P1,000 bawat sako tuwing tag-ani. Pero umaabot ng P1,200 
kada sako ang super white tuwing tagsalat. 

Para epektibong maigiit ang pagpapataas ng presyo ng pa- 
lay, organisado ang naging pagkilos ng mga magsasaka sa sam- 
pung barangay sa Igbaras sa pamamagitan ng kanilang koope- 
ratiba. 

Pinatunayan ng kanilang matagumpay na pakikibaka ang 
kawastuan ng kanilang mga panawagan at pagkilos. Nangalap 
sila ng mga lagda para sa kanilang petisyon na itaas ang pres- 
yo ng palay sa iba pang mga barangay. Malawak at malalim ang 
naging suporta ng iba pang magsasaka sa petisyong ito. Naki- 
pagdayalogo rin sila sa mga upisyal ng pamahalaang bayan ng 
Igbaras para matulungan sila sa kanilang mga hinaing. 

Nang makipagdayalogo naman sila sa mga negosyante ng 
palay, nangako ang mga ito na magtataas ng presyo pero hindi 
iyon kagyat na ipinatupad ng karamihan sa kanila. Dahil dito, 
nagpasya ang mga magsasaka na ibenta nang bultuhan ang ka- 
nilang palay sa isang partikular na negosyante na sumang-ayon 
at aktwal na nagtaas ng presyo kapalit ng malaking bolyum na 
ibebenta sa kanya. 

Bago pa ito, naglunsad din ang mga magsasaka ng kampan- 
ya para itaas ang kanilang produksyon. Gumamit sila ng mga 
tradisyunal na binhi ng palay na may mataas na ani at hindi 
umaasa sa abonong komersyal at pestisidyo. Iniwasan nila ang 
mga high-yielding na klase ng palay na nakaasa sa napakamahal 
na mga abonong komersyal at pestisidyo. Kasabay nito, pinau- 
unlad din nila ang pagtatanim ng iba pang mga halamang ugat 
at gulay. ABI 

(Halaw sa Daba-Daba, ang rebolusyonaryong pahayagang 
masa ng Panay.) 

7 sibilyan, nasugatan sa 
clearing operation ng AFP 


itong sibilyan ang nasugatan sa walang pakundangang pagpapapu- 
P tok ng AFP sa Albay kaugnay ng clearing operations para sa Balika- 

tan sa Bicol. Sa Nueva Ecija, malawakang dislokasyon ang ibinubu- 
nga ng sapilitang pagpapalikas ng mga reaksyunaryong tropa sa mama- 
mayan dahil sa mabangis na operasyong militar nito. Sa Batangas, isa na 
namang aktibistang pastor ang iligal na inaresto samantalang sa North- 
ern Samar, tatlo katao, kabilang ang isang istap ng Kilusang Magbubukid 
ng Pilipinas (KMP) ang inaresto rin nang walang mandamyento at sinam- 
pahan ng gawa-gawang kaso. Sa Davao Oriental, inaresto ng militar ang 


isang madreng aktibo sa pakikibaka laban sa pagmimina. 


Samantala, mismong ang Com- 
mission on Human Rights (CHR) ay 
nababahala na sa anito'y padron ng 
arbitraryong pang-aaresto at pag- 
sasampa ng mga kasong kriminal 
laban sa mga aktibista. Anang CHR, 
bahagya ngang bumaba ang kaso 
ng pamamaslang sa mga aktibista 
pero dumami naman ang mga kaso 
ng pagsasampa ng mga kasong kri- 
minal na di makapagpipyansa ang 
mga akusado. 

Sumusunod ang pinakahuling 
mga kasong nakalap ng Ang Bayan: 

Pebrero 18. Pitong sibilyan 
ang nasugatan nang walang pakun- 
dangang paputukan ng mga tropa 
ng 901st Bde ang dalawang bahay 
sa Barangay Balanac, 
ligao City. Nagpaputok + 
ng M203 grenade 
launcher dakong alas- 
11:30 ng umaga ang mga 
elemento ng 901st Bde ha- 
bang nagsasagawa ng clear- 
ing operations sa lugar 


bi- NI SY 
lang paghahanda sa ga- 
ganaping Balikatan. Ti- gf? 


namaan at nasunog ang 

bahay ng mag-asawang Henry at 
Eufemia Polvorido. Tinamaan din 
ang bahay ng mag-asawang Here- 
mias at Jocelyn Polvorido kung sa- 
an naroroon ang maliliit na bata at 
anak ng mag-asawa. Malubhang 


8 


nasugatan at kritikal ang kalaga- 
yan nina Raphaela (16 buwan), Ina 
(5 taon), Daisy (4 na taon), 
Jullus (2 taon) at Andrea 
(4 na taon). Tinamaan 
din ng shrapnel ang mga 
ina ng mga bata. 
Pebrero 16. Iligal na 
inaresto ng mga elemen- 
to ng 67th IB si Sr. Este- 
la Matutina (OSB), 
myembro ng Panalipdan, 
isang grupong lumala- 
ban sa malawakang pagmimina at 
pagkawasak ng kapaligiran. Si Sr. 
Estela at iba pang myembro ng Pa- 
nalipdan ay nasa Cateel, Davao 
Oriental para konsultahin ang mga 
residente hinggil sa mga aktibidad 
ng Omega Gold Mining na pinopro- 
tektahan ng militar. 

Pebrero 11. Dinukot 

ng mga operatiba ng 


is 

lamba-Laguna-Batangas- 
Rizal-Quezon)-PNP ang isang 

pastor ng United Church of 
Christ in the Philippines (UCCP) sa 
Barangay Alupay, Rosario, Bata- 
ngas. Walang kaukulang mandam- 
yento nang arestuhin ng anim na 
sundalo si Edwin Egar, 45, habang 
nasa bahay siya ng kanyang ka- 


mag-anak bandang alas-5 ng ha- 
pon. Pwersahan siyang isinakay sa 
isang itim na van at nakasunod ri- 
to ang bak-ap na isang kotseng 
Honda Civic. Dinala siya sa Camp 
Vicente Lim, Laguna at pilit na pi- 
naaamin na kilala niya ang pinag- 
hahanap na mga aktibista. Pinaka- 
walan lamang siya matapos ang 
mahabang interogasyon. Si Pastor 
Egar ay aktibong kasapi ng Com- 
mission on Christian Witness and 
Protection ng UCCP na nagtatagu- 
yod sa proteksyon ng karapatang- 
tao at kapaligiran. 

Enero 31. Sapilitang pinalikas 
ng mga elemento ng 71st IB ang 
112 pamilya mula sa dalawang ba- 
rangay ng Pantabangan, Nueva Eci- 
ja. Ito'y matapos tambangan 
ng BHB ang mga sundalo 

ng naturang yunit mili- 

tar sa Kilometer 5 ng 

National Highway patu- 

ngo sa Pantabangan. 
Isang sundalo ang napa- 
tay at dalawa pa sa kanila 
ang nasugatan sa ambus na 
iyon. Bunsod ng nagpapatuloy na 
operasyong militar ay napilitang 
magsiksikan ang daan-daang taum- 
baryo sa Malbang Barangay High 
School, Barangay Malbang at sa ba- 
rangay hall ng Villa Rica, Pantaba- 
ngan. Bukod sa nagugutom na sa 
mga evacuation center ang mga 
bakwit, nababahala rin sila dahil 
inaani na ng ibang tao ang kani- 
lang mga pananim at kinakatay ang 
kanilang mga hayop. 

Enero 27. Iligal na inaresto ng 
mga elementong militar sina Reme- 
gio Burac, 49; Felicidad Caparal, 
30; at Marites Jumadiao, 38. Ang 
tatlo ay dinakip ng mga sundalo sa 
isang tsekpoynt sa Barangay Urda- 
neta, Lavezares, Northern Samar 
noong Enero 27. Walang dalang 
mandamyento de aresto ang mga 
dumakip sa kanila. Para pagtakpan 
ang iligal na pag-aresto sa tatlong 

biktima, pinalabas ng militar na noong Enero 31 la- 
mang sila nahuli. Noong Pebrero 4 lamang sila ipinri- 
sinta sa midya, matapos makapaghanda ang militar ng 
mga pekeng mandamyento laban sa kanila. 

Pilit iniuugnay sa rebolusyonaryong armadong ki- 
lusan ang tatlong biktima. Si Caparal, istap ng Unyon 
ng mga Manggagawa sa Agrikultura-Kilusang Magbu- 
bukid ng Pilipinas (UMA-KMP), at si Jumadiao ay si- 
nampahan ng gawa-gawang kasong multiple murder 
kaugnay ng isa umanong ambus ng BHB noong Dis- 
yembre 2002 sa Catarman, Northern Samar na ikina- 


na 

matay ng dalawang sundalo. Si Burac naman ay may 
kaso rin umanong multiple murder kaugnay ng isang 
ambus ng BHB noong Hunyo 2000 sa Maslog, Eastern 
Samar na ikinamatay ng walong sundalo. 
Kasalukuyang nakakulong sa provincial jail sa 
Dancalan, Bobon, Northern Samar sina Jumadiao at 
Caparal samantalang si Burac ay hindi pa muling ini- 
lilitaw at hindi pinahihintulutang makipag-ugnayan 
sa kanyang mga kamag-anak at abugado matapos ang 
presentasyon sa midya. Hindi rin sinasabi ng militar 
kung saan siya nakadetine. ABI 


Kahayupan ng AFP, isinalaysay ni Manalo 


Raymond Manalo ang Araw ng mga Puso taong 2006. Nagpapahi- 


T atlong taon na ang lumipas pero hindi na kailanman malilimutan ni 


nga siya noon sa kanilang bahay sa San Ildefonso, Bulacan. Hini- 
hintay niya ang oras ng pagtatagpo nilang magkasintahan bandang alas- 
5 ng hapon. Ngunit hindi na sumapit ang saglit na iyon. 


Biglang pinasok ang kanilang 
bahay ng mga armadong utusan ni 
Maj. Gen. Jovito Palparan Jr. Dali- 
daling dinukot si Raymond at ang 
kanyang nakatatandang kapatid na 
si Reynaldo na noo'y naghahango 
ng uling. Pinagbintangan silang 
mga kasapi ng Bagong Hukbong 
Bayan (BHB). 

Pilit silang isinakay sa isang 
van at piniringan. Matagal ang ka- 
nilang byahe. Sa loob pa lamang ng 
sasakyan ay walang tigil na ang 
pagsuntok sa tiyan at dibdib nila. 
Madilim na nang dumating sila sa 
isang bahay. 

Sa loob ng labingwalong bu- 
wan, kapwa sila itinuring na mga 
desaparecido (nawawala) matapos 
silang itago ni Palparan sa kanyang 
mga lihim na kulungan sa Nueva 
Ecija, Bataan at Pangasinan. Naka- 
takas na lamang sila noong Agosto 
12, 2007. Utang ng sambayanang 
Pilipino sa magkapatid na Manalo 
ang determinasyong mabuhay at 
lumaya. Sa pamamagitan nila, nai- 
sisiwalat ngayon ang katotohanan 
tungkol sa mga pasistang krimen 
ng rehimeng Arroyo. 

Sa kanyang sinumpaang sa- 

laysay, pagtestigo sa korte at mga 
interbyu, inilahad ni Raymond ang 
mga dinanas nilang pagpapahirap 
sa kamay ng mga pasistang militar. 
Nakita rin niya ang iba pang mga 
aktibistang noo'y nawawala at 
kung paano rin sila isinailalim sa 
makahayop na tortyur. 

Pagdating sa pinagdalhan sa 
kanilang bahay, ipinasok sila sa 
magkaibang kwarto. Sa mga unang 
oras ng kani- 
lang pagkaka- 
bihag, dinig na 
dinig ni Ray- 
mond ang pag- 
mamakaawa ng 
kanyang kapa- 
tid habang pi- 
nahihirapan 
ito. 

Kinagabi- 
han, pinagdis- 
kitahan din si 
Raymond. Pi- 
nasok ng isang 
lalaki ang 
kwartong kulu- 
ngan niya. Pi- 
nagsisipa siya 
sa dibdib at sa 


tagiliran. Ibinuhos sa ilong niya 
ang kanya mismong ihi. Pinaso si- 
ya, hinampas ng baril at pinagpa- 
palo ng dos-por-kwatrong kahoy 
ang kanyang puwit. Kasabay niyon, 
walang tigil ang pagtortyur kay 
Reynaldo. 

Para lamang matigil ang pag- 
tortyur, inamin niya ang lahat ng 
ibinibintang sa kanya kahit wala 
itong katotohanan. Na siya ay ta- 
gadala ng mga sulat. Na siya nga 
ay kasapi ng BHB. Na siya ang pu- 
matay sa kung sinu-sinong mga ta- 
ong binabanggit sa kanila. “Bukas 
papatayin namin kayo,” banta ng 

mga militar sa magkapatid na Ma- 
nalo. 

Binuhay pa rin sila para lamang 
patuloy pang pagmalupitan. 

Siksikan sa isang maliit na 
hawla. Ikinulong sina Raymond sa 
isang animo'y hawla na may sukat 
ng kwatro por uno piye. Masikip ito 
kahit para sa isang tao ngunit apat 
silang pilit isiniksik doon. Ang gi- 
lid niyon ay mga hollow block ha- 
bang rehas na bakal ang harapan. 
Kung minsan, habang nag-iinuman 
ang mga sundalo, pinalalabas siya 
para gawing katuwaan. Binubuksan 
nila ang hose ng tubig at isinasak- 
sak ito sa kanyang ilong. So sob- 
rang hina niya matapos paglaruan 
ay gumagapang na lamang si Ray- 
mond pabalik sa kanyang havla. 
Paulit-ulit ang gayong kahayupan 
sa kanila. 

Halos tatlong buwan sila sa 
bartolinang ito. Hindi sila nasisila- 
yan ng araw at hindi nakalalanghap 
ng sariwang hangin. Halos naging 
buto't balat sila sa hawlang iyon. 
Hindi sila halos makatayo. Kung 
gagalaw sila ay pwersadong paga- 
pang dahil pinagdurugtong ng ma- 
ikling kadena ang mga kamay at 
paa nila. Bihira silang pakainin at 
kung bibigyan ma'y mga tira-tirang 
parang kaning baboy. 

Isang araw ay dinala si Ray- 
mond sa isang barangay hall at do- 
on niya nakita nang personal si 
Palparan, ang hepe ng 7th Infantry 
Division ng Philippine Army. Ani 
Palparan, “bubuhayin namin ka- 
yong magkapatid basta't makipag- 
tulungan kayo sa amin.” Ipakikita 
umano si Raymond sa kanyang mga 
magulang. 

May kadenang bakal ang bay- 
wang ni Raymond nang dalhin siya 
sa kanilang bahay. Pinaliligiran si- 
ya ng mga pasista. Sinunod ni Ray- 
mond ang lahat ng iniutos sa kan- 
ya ni Palparan: Sinabihan niya ang 
kanyang mga magulang na huwag 

nang dumalo sa pagdinig para sa 
writ of habeas corpus nilang mag- 
kapatid, huwag na silang sumama 
sa mga rali, at huwag makipagtulu- 
ngan sa Karapatan at iba pang ta- 
gapagtaguyod ng karapatang-tao. 

Noong Nobyembre 21, 2006, 
inilipat silang magkapatid mula sa 
himpilan ng 69th IB tungo sa de- 
tatsment ng 24th IB sa Barangay 
Bliss, Limay, Bataan. Doo'y ginawa 
si Raymond na tagapagluto, tagai- 
gib ng tubig, tagatali ng mga kam- 
bing na ninanakaw ng mga sundalo 
sa mga taumbaryo, tagapaghugas 
ng mga sasakyan at tagapaglinis. 
Minsa'y inuutusan din siyang ma- 
malengke. 

Pagpapahirap sa iba pang bi- 
langgo. Isang linggo matapos si- 
lang ilipat sa Bataan, habang nag- 
lilinis sa detatsment ay nakita ni 
Raymond si Karen Empefio na naka- 
kadena ang paa at nakatali sa isang 
katre. Ayon kay Raymond, nabang- 
git sa kanya ni Karen na siya ay pi- 
nagsamantalahan ng mga sundalo. 
Nakita rin niya ang magsasakang si 
Tatay Manuel Merino. Bandang huli 
pa ay dumating si Sherlyn Cadapan. 
(Ang tatlong ito ay dinukot noong 
Hunyo 2006 sa isang baryo ng Ha- 
gonoy, Bulacan.) 

Nasaksihan ni Raymond kung 
paano kaladkarin palabas ng kani- 
lang selda ang dalawang babae, hi- 
nuhubaran ng kanilang mga damit, 
hinahataw ng mga tabla at kadena, 
pinapaso ng sigarilyo, kinukuryen- 
te, nilulunod sa tubig, pinapasakan 
ng kahoy ang kanilang mga ari, si- 
nasaksakan ng hose ang kanilang 
mga ilong at bunganga. Nanonood 
ang mga asawa ng mga sundalo ha- 
bang sila ay nilalapastangan. Kina- 
bukasan, inuutusan ng militar si 
Raymond na labhan ang mga dugu- 
ang panty ng dalawang babae. No- 
ong panahon na kasama nila sina 
Karen at Sherlyn, tagalaba ang da- 
lawa ng mga damit ng mga sunda- 


lo, tagamasahe at tagawalis sa ti- 
rahan ng mga militar. 

Makaraan ang isang buwan, na- 
wala sina Karen at Sherlyn. Kasu- 
nod nila ay may iba pang mga na- 
kapiit sa detatsment na matapos 
kunin mula sa selda ay hindi na ibi- 
nalik. Isang gabi ng Hunyo 2007, 
inilabas ng mga sundalo si Manuel 
Merino mula sa kanyang kulungan. 
Narinig ni Raymond ang pagsigaw 
at pag-ungol ng matandang magsa- 
saka. Nang sumilip siya sa bintana, 
nakita ni Raymond na patay na ito 
at sinusunog ng mga sundalo ang 
kanyang bangkay. Sa tuwirang na- 
saksihan ni Raymond, si Merino 
ang ikapitong pinatay at sinunog 
sa detatsment na iyon. 

Nakita rin ni Raymond ang pag- 
papahirap sa mag-asawang sina 
Vergilio at Teresa Calilap. Ikinulong 
sila dalawang selda ang layo mula 
sa kanya. Si Teresa ay nasiraan ng 
bait matapos siya gahasain at tor- 
tyurin ng mga sundalo. 

Marami pang mga nasaksihang 
pagpapahirap ng militar sina Ray- 
mond. Halimbawa nito'y ang pag- 
dadala ng mga bihag na nakapiring 
ang mata, pagpapahukay sa kanila 
ng paglilibingan, pagbubuhos ng 
gasolina at pagsunog sa mga bang- 
kay at iba pang karumal-dumal na 
gawain. Ang karima-rimarim na 
mga pangyayaring ito ay palaging 
nasa isipan ni Raymond. Ito ang 
dahilan kung bakit lalong tumindi 
ang determinasyon nilang magka- 
patid na tumakas at isiwalat sa 
publiko ang katotohanan, anuman 
ang mangyari sa kanya. 

Pagtakas. Noong Hulyo 2007, 
dinala ni M/Sgt. Donald Caigas ang 
magkapatid sa isang baryo sa Boli- 
nao, Pangasinan. Si Caigas ay isa 
sa mga pinakapinagkakatiwalaang 
berdugo ni Palparan. Pinagtrabaho 
sila sa lupa ni Caigas doon. Dito si- 
la nagsimulang mag-ipon ng pera 
para may magamit sa binabalak ni- 

lang pagtakas. Gabi ng Agosto 12, 
nakatulog ang mga sundalong 
bantay nila at dito nakakita ng 
pagkakataon ang magkapatid. Da- 
li-dali silang nakapuslit. Agad si- 
lang nakasakay ng bus patungong 
Cubao sa Quezon City. Hindi sila 
magkatabi sa loob ng bus. Sinabi- 
han ni Raymond si Reynaldo na 
sakaling hulihin sila ay pilitin ni- 
lang mag-iskandalo sa loob ng sa- 
sakyan para mapag-alaman ng ma- 
rami ang nangyayari sa kanila. 

Sa kanilang pagtestigo, kum- 
binsido ang Korte Suprema sa ma- 
linaw at makatotohanang pagsa- 
salaysay ni Raymond Manalo sa 
kanilang mga karanasan habang 
nasa kamay ng mga kampon ni 
Palparan. Noong Oktubre 6, 2008, 
pinagtibay ng Korte Suprema ang 
nauna nang desisyon ng Court of 
Appeals na gawaran ng writ of am- 
paro ang magkapatid. 

Gayunman, mailap pa rin ang 
katarungan para sa kanila at mara- 
ming iba pang mga biktima ng 
pang-aabusong militar. 

Sa kabila ng napakarami nang 
testigo at ebidensya ng krimen ni 
General Palparan, patuloy siyang 
hindi naparurusahan. Katunayan, 
matapos siyang magretiro, ninais 
pa siyang gantimpalaan ni Gloria 
Arroyo ng bagong pwesto sa gub- 
yerno. Pinlano noong bigyan siya 
ng pusisyon bilang national secur- 
ity adviser. Binabalak din siya nga- 
yong gawing pinuno ng Dangerous 
Drugs Board. Napakalakas lamang 
ng pagtutol kaya't di matuluy-tu- 
loy ang gantimpalang gustong 
igawad sa kanya ni Arroyo. 

Subalit di hihinto ang mama- 
mayang Pilipino sa pagsigaw ng 
katarungan. Maging ang mga re- 
bolusyonaryong pwersa ay di hi- 
hinto sa pagkilos upang tulungan 
ang mga biktima na makamit ang 
inaasam nilang katarungan. ABI 

Katotohanan sa likod ng 
pambobomba sa Tulunan 


alang pakundangang kinanyon at binomba ng eroplano at mga 
W MG-520 na helikopter ng Armed Forces of the Philippines (AFP) 


ang kabundukan ng Tulunan, North Cotabato at Magsaysay, 
Davao del Sur noong Pebrero 6. Dahil dito, nabalot ng takot at napili- 
tang lumikas ang mahigit 300 pamilya mula sa tribong B'laan na nani- 
nirahan sa limang barangay sa lugar. Pansamantala silang naninirahan 
ngayon sa multi-purpose building ng Barangay Bacung at iba pang eva- 


cuation center sa Tulunan. 
Bago mangyari ang pambo- 
bomba, nagkaroon ng labanan sa 
pagitan ng mga Pulang mandirig- 
ma ng Valentin Palamine Com- 
mand (VPC) sa ilalim ng Mt. Alip 
Command-Bagong Hukbong Bayan 
(BHB)-Far South Mindanao Region 
at mga tropa ng 57th IB sa Sityo 
Samwi, Baran- = 
gay Bacung. 
Tatlo ang kaswalti sa ha- / 
nay ng mga sundalo. Na- f 


patay naman sa labanan ng ak 


si Pedro Fabillo ag Jek- EY mi 
Jek), isang kasapi ng HA 


milisyang bayan. 

Bago ito, nagkaengkwentro 
ang mga elemento ng 57th IB at 
mga Pulang mandirigma ng VPC- 
BHB sa Sityo At Dulay, Barangay 
Bacung noong Pebrero 2. Nagbu- 
wis dito ng buhay si Jerry “Ka Ed- 
mund” Saliga. 

Kasabay ng pambobomba, bu- 
muhos ang mga tropa ng AFP sa 
magkakanugnog na baryo. Sa Lua- 
yon, Makilala, North Cotabato, hi- 
nuli ng militar si Danilo Maligan- 
te, isang manggagawang bukid. 
Ang tanging kasalanan niya ay du- 
mating siya sa baryo na pinangya- 
rihan ng isa sa mga serye ng laba- 
nan upang mag-ani ng mani. 

Para mapagtakpan ang mga 
pangyayari at magbida sa kanilang 
mga amo, binaliktad at labis na 
binaluktot ng AFP ang mga pang- 
yayari. Ani Lt. Col. Milfredo Meli- 


grito, hepe ng 57th IB, pitong 
myembro raw ng BHB ang napatay 
sa pambobomba na isinagawa ng 
AFP kahit walang kaswalti ang 
BHB rito. Matataas na upisyal pa 
umano ng Front 72 ang hinuling 
mag-aani ng mani na si Danilo 
Maligante at 
'T ang mga napa- 
y tay sa mga la- 
LA banan. 

Naglulunsad ng 
` mga operasyong mi- 
litar ang AFP at rehimen sa 
š Makilala at Tulunan, North 
Cotabato upang palayasin sa lu- 
gar ang mga rebolusyonaryong 
pwersa para tuluy-tuloy at walang 
hadlang na makapang-agaw ng lu- 
pa ang mga dayuhang kumpanya 
tulad ng Dole-Stanfilco. Layunin 
din nitong tabingan ang mga ta- 
gumpay ng BHB at mamamayan 
matapos ang dalawang matata- 
gumpay na pag-atake laban sa 
dambuhalang mang-aagaw ng lu- 
pa na Dole-Stanfilco noong naka- 
raang taon. Pinarusahan ng BHB 
ang kumpanya dahil sa matinding 
panloloko nito sa mga ordinar- 
yong magsasaka, pagkasira ng 
mga pananim ng mga magsasaka 
sa paligid ng sagingan dahil sa 
mga pestisidyo na ginagamit nito, 
sobrang pagpiga sa mga mangga- 
gawa at pananakot sa mga resi- 
dente sa mga lugar ng kanilang 
operasyon. [AB 

e T sa Bayong pacar 


Lumalawak na ligalig sa gitna 
ng resesyon sa Europe 


trabaho araw-araw sa buong mundo. Bunsod ito ng malalim na re- 


S imula Enero ng taong ito, tinatayang 80,000 ang natatanggal sa 


sesyon na kinasasadlakan ng pandaigdigang sistemang kapitalista. 
Nangangalugi o nangagsasara ang mga kumpanya. Upang hindi mabang- 
karote, ang ilang kumpanya ay nagbabawas ng sahod ng kanilang mga 
manggagawa, nagpapatupad ng mas maiksing oras ng paggawa o kaya'y 
kumukuha ng mga baguhan at temporaryong manggagawa. 


Galit at protesta ang tugon ng 
masang manggagawa. Sa Europe, 
animo'y apoy na mabilis na kuma- 
kalat ang malalaking demonstra- 
syon laban sa malawakang tangga- 
lan, kawalan ng trabaho at pagwa- 
walambahala ng mga gubyerno. Su- 
musunod ang mga tampok na pro- 
testa nitong nagdaang mga linggo: 

France. Humugos sa mga kalsa- 
da at naglunsad ng isang araw na 
welga noong Enero 29 ang mahigit 
isang milyong manggagawa, em- 
pleyado at iba pang sektor para igi- 
it sa gubyernong Sarkozy na aksyu- 
nan ang hiling ng mga manggaga- 
wa sa benepisyo at sahod. Kinun- 
dena ng mga nagwelga ang aga- 
rang pagsasalba sa mga bangko sa- 
mantalang walang ibinibigay na tu- 
long sa gipit na gipit nang mga 
manggagawa. 

Greece. Nagwelga ang mga 
manggagawa nitong Enero, pangu- 
nahin sa sektor ng transportasyon, 
agrikultura at pangisdaan, upang 
igiit ang agarang pagbibigay ng 
dagdag na benepisyo at pigilan ang 
pagkawala ng mga trabaho laluna 
sa nanganganib na mga sektor. Ba- 
go ito, nagkaroon ng mga riot no- 
ong Disyembre 2008 sa Greece da- 
hil sa pagpatay ng mga pulis sa 
isang kabataan. Ang mga protesta 
ay lumawak at nilahukan ng mga 
manggagawang galit dahil sa ka- 
walan ng trabaho, kahirapan at di 
pag-aksyon ng gubyerno sa hinaing 

ng mga mamamayan. 

Italy. Nitong Pebrero 13, sina- 
lubong ng protesta ng mga unyon 
sa Italy ang pulong ng G7 sa Rome, 
kabisera ng bansa. Ipinakita ng 
mga nagprotesta ang paglaban nila 
sa pagwawalambahala ng gubyerno 
nila at ng mga imperyalistang ban- 
sang kasali sa G7 sa kahirapang di- 
naranas ng mga manggagawa at 
malawakang tanggalan sa trabaho. 
Ang G7 ay grupo ng mga ministro 
sa pinansya at bangko sentral ng 
mga imperyalistang bansang US, 
UK, Japan, Italy, France, Germany 
at Canada. 

United Kingdom. Nagwelga si- 
mula nitong Enero ang mga mang- 
gagawa sa mga oil rig (istruktura 
para sa paghuhukay ng langis) at 
mga plantang pangkuryente para 
tutulan ang pagtatanggal ng mga 
manggagawang matagal na sa tra- 
baho at pagpalit dito ng mga mig- 
ranteng manggagawa. Nagbabadya 
ito ng paglakas ng rasismo at pag- 
bubunton ng sisi sa mga migrante 
na inaakala nilang nang-aagaw sa 
empleyo nila. Umabot na ng dala- 
wang milyon ang walang trabaho 
sa Great Britain na pinakamalaki sa 
loob ng 12 taon. 

Russia. Sunud-sunod ang mga 
kilos-protesta ng mga manggagawa 
sa Russia simula Enero 31. Ang pi- 
nakamalaking demonstrasyon ay 
naganap sa Vladivostok, kung saan 
iginiit ang pagpapatalsik kay Prime 

Minister Vladimir Putin. Pinangu- 
nahan ng Partido Komunista ang 
rali. Dating sentro ng mga pabrika 
ng sasakyan ang rehiyon na nga- 
yo'y nakararanas ng malawakang 
tanggalan ng trabaho. Sa Moscow, 
kabisera ng Russia, inaresto ng 
mga pulis ang maraming myembro 
ng National Bolshevik Party, kasa- 
ma ang lider nitong si Eduard Limo- 
nov. 

Bago ito, mahigit 1,000 myem- 
bro ng Partido Komunista ang pina- 
yagang magrali sa Moscow. 

Sa mga di imperyalistang esta- 
do sa Europe, sunud-sunod ang 
mga riot laban sa kawalan ng ak- 
syon ng mga gubyerno nila hinggil 
sa malalang problema sa trabaho at 
kahirapan ng buhay. Dito, lumala- 
kas ang mga pagkilos ng maka-Ka- 
nan, kontra-migrante at kontra-mi- 
noryang mga grupo laban sa mga 
migrante na inaakala nilang nang- 
aagaw ng mga trabahong dapat ay 
sa kanila. Kabilang dito ang mga 
bansang dating nasa blokeng Sovi- 
et tulad ng Lithuania, Czech Re- 
public, Latvia at Bulgaria na umasa 
na ang pagpasok sa European 
Union ay magbibigay sa kanila ng 
kaunlaran at istabilidad. ABI 

Editoryal grupo sa bansa. 
Marami nang ulat ng tuwirang paglahok ng mga 
Ibasura ang VFA pwersang Amerikano sa iba't ibang operasyong kom- 
bat sa Mindanao. Kabilang dito ang paglahok ng mga 
sundalong Amerikano sa mga operasyon ng AFP, hindi 


at iba pa ng di pa ntay lamang laban sa mga pwersang Moro, kundi laban na 


rin sa Bagong Hukbong Bayan (BHB). Nang patindihin 

na kasu nd ua n ng 10th ID ng Philippine Army ang operasyong militar 

laban sa mga rebolusyonaryong base ng BHB sa 

anibagong dagok sa pambansang soberanya ang Southern Mindanao noong kalagitnaan ng 2008, apat 

P pagbabasura kamakailan ng Korte Suprema sa na tropang Amerikano ang naiulat na kasama sa tacti- 

petisyon ng ilang patriyotikong personalidad na 
pawalambisa ang Visiting Forces Agreement (VFA). 

Ang pagkatig na ito ng hukuman sa umano'y liga- 
lidad ng VFA ay nagsisilbing basbas sa umiigting na 
interbensyong militar ng US sa bansa. Dahil dito, asa- 
hang lalong magiging walang pakundangan ang dati 
nang walang kaabug-abog na paglapastangan ng im- 
peryalismong US sa soberanya ng Pilipinas. 

Malaon nang itinuturing ng US na isa nilang ma- 
laking base militar ang buong Pilipinas. Ito ay dahil 
pinahihintulutan sila ng VFA na libreng maglabas- 
masok sa alinmang bahagi ng kapuluan. Sa pa- 
mamagitan ng tinataguriang joint military 
exercises, na ilang ulit at sunud-sunod 
na isinasagawa taun-taon, naga- 
gawa ng US na panatilihin 
ang permanenteng presen- 
sya ng mga pwersang 
militar nito sa Pilipi- 9 
nas. 

Taliwas sa Konstitusyong 1987 ng reaksyunaryong 
gubyerno ng Pilipinas, dumadaong ang mga barkong 
militar ng US na may dalang armas nukleyar. Nagsasa- 
gawa sila ng mga operasyong paniktik, nagbibigay ng H: 
teknikal at iba pang ayuda sa reaksyunaryong " 
AFP at lumalahok mismo sa mga opera- P: 
syong kombat laban sa mga rebolusyo- s 
naryong pwersa at iba pang armadong 


Mga tampok sa Mga kliyente ng pre- 12 sundalo, patay sa Ka Joema: 50 taong 
. . need, di nababayaran ambus sa Sorsogon paglilingkod sa 
Isyung ito... PAHINA 3 PAHINA 6 | sambayanan PAHINA 7 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


